Senosios Varėnos tiltas

Senosios Varėnos tiltas – automobilių transporto tiltas per Merkį, nutiestas kelyje , Varėnos rajono savivaldybėje, Senojoje Varėnoje, Vytauto gatvės tęsinyje, į Varėnos pusę. Stovi Merkio ichtiologinio draustinio upės atkarpoje, šalia Varėnės žiočių.

1964 m. Alytaus Kelių statybos valdyba Nr. 8 nutiesė naują tiltą per Merkį šalia buvusio medinio tilto, stovėjusio ant Lietuvos-Lenkijos demarkacinės linijos.Henrikas Kebeikis. TILTAS PER MERKĮ KELIO BABRIŠKĖS-VARĖNA-EIŠIŠKĖS 9,9 KM lietuvai.lt, p. 149 Praeityje senasis Varėnos kelias ėjo dabartinio Senosios Varėnos pėsčiųjų tilto vietoje, apie 220 m žemupio pusėje, per Mitrauką.Historische Messtischblätter (TK25) + Luftbilder susudata.de

Dabartinis gelžbetoninis kelio tiltas yra trijų tarpatramių, karpytos sistemos. Kiekvienas tarpatramis perdengtas 22,16 m ilgio sudurtinėmis tėjinėmis sijomis su diafragmomis. Perdangoje sudėtos penkios išilginės sijos. Bendras tilto perdangos ilgis – 66,7 m. Tiltą laikančias dvi tarpines atramas sudaro po vieną monolitinę apvalią koloną.

Apie 2021 m. atliktas tilto remontas.Kelio Nr. 127 Babriškės–Varėna–Eišiškės tilto per Merkį 10,663 km paprastojo remonto aprašo parengimas ir darbų atlikimas eviesiejipirkimai.lt 2021-04-13

 Šaltiniai 

 Nuorodos 

 Pėsčiųjų tiltas per Merkį. Automobilių tiltas per Merkį miestai.net, #52

Kategorija:Senoji Varėna
Kategorija:Varėnos rajono tiltai
Kategorija:Lietuvos sijiniai tiltai
Kategorija:Tiltai per Merkį